62021TO0232_INF
Vispārējās tiesas (astotā palāta) 2022. gada 18. marta rīkojums – Saure/Komisija
(lieta T‑232/21)
Atcelšanas prasība – Piekļuve dokumentiem – Regula (EK) Nr. 1049/2001 – Sarakste ar Komisiju par Astra Zeneca ražoto Covid‑19 vakcīnu daudzumiem un piegādes termiņiem – Netieši izteikts piekļuves atteikums – Tiešs lēmums, kas pieņemts pēc prasības celšanas – Tiesvedības izbeigšana pirms sprieduma taisīšanas – Pieteikumi par prasījumu pielāgošanu – Lis pendens – Acīmredzama nepieņemamība
1.
Atcelšanas prasība – Fiziskas vai juridiskas personas – Interese celt prasību – Prasība, kas vērsta pret netieši izteiktu Komisijas lēmumu par piekļuves dokumentiem pieteikuma noraidīšanu – Lēmums, kas atsaukts sakarā ar vēlāka tieša Komisijas lēmuma pieņemšanu – Intereses celt prasību zudums – Tiesvedības izbeigšana pirms sprieduma taisīšanas
(LESD 263. pants; Vispārējās tiesas Reglamenta 130. panta 2. un 7. punkts)
(skat. 23.– 27. punktu)
2.
Tiesvedība – Prasījumi prasības pieteikumā – Pielāgošana tiesvedības laikā – Pielīdzināšana prasības celšanai ar prasības pieteikumu – Lis pendens iebilde – Lietas dalībnieku, priekšmeta un pamatu identiskums divās lietās – Prasības, kas celta otrā pēc kārtas, nepieņemamība
(Vispārējās tiesas Reglamenta 86. pants)
(skat. 30., 33. un 34. punktu)
Rezolutīvā daļa
1)
Izbeigt tiesvedību attiecībā uz prasījumiem, ar kuriem ir lūgts atcelt Eiropas Komisijas 2021. gada 30. aprīļa netiešo lēmumu, ar ko noraidīts atkārtotais pieteikums par piekļuvi konkrētiem dokumentiem.
2)
Pārējā daļā prasību noraidīt kā acīmredzami nepieņemamu.
3)
Komisija sedz savus, kā arī atlīdzina Hans‑Wilhelm Saure tiesāšanās izdevumus saistībā ar prasību un pieteikumu par tiesvedības izbeigšanu pirms sprieduma taisīšanas.
4)
Hans‑Wilhelm Saure sedz savus, ka arī atlīdzina Komisijas tiesāšanās izdevumus saistībā ar pieteikumu par prasījumu pielāgošanu.